**S.H.A.R.E. pressemelding Oslo, 12.04.2016**

**KICKS løfter spørsmålet om unge jenters dårlige psykiske helse**

Stadig flere unge kvinner berøres av dårlig psykisk helse. Men det er fortsatt få som våger å snakke om det. KICKS har derfor startet S.H.A.R.E. Et langsiktig initiativ der KICKS sammen med organisasjonen Mental Helse Ungdom vil bidra til å øke kunnskapen om dårlig psykisk helse slik at flere våger å prate om det – og be om hjelp.

I Norge rapporterer hele 4 av 10 jenter at de bekymrer seg mye og at livet er et slit. Om man ikke har vært rammet selv, er det stor sannsynlighet for at man kjenner noen som ikke har det bra.

* *For oss er det viktig at vårt engasjement bunner i noe som mange av våre medarbeidere og kunder kan relatere seg til, og hvor vi tror at vi kan gjøre en forskjell. Derfor føles det naturlig for oss å starte S.H.A.R.E*, sier Zrinka Wergeland, KICKS Markedssjef.

I tillegg til å bidra finansielt til Mental Helse Ungdoms arbeid, kommer KICKS blant annet til å benytte seg av sine egne kommunikasjonskanaler for å snakke om psykisk helse, og hvordan man kan jobbe forebyggende. Gjennom Norges største skjønnhetsmagasin, KICKS Magazine, og gjennom sine 74 butikker i Norge vil KICKS sette temaet på dagsorden.

Mental Helse Ungdom er en organisasjon som jobber for å bedre ungdommers psykiske helse. Gjennom arrangering av treffsteder og sommerleirer i landets største byer og tettsteder jobber de for at ungdom skal kjenne tilhøringhet og skape minner for livet. Prosjektet ENSOMLYTTER tilbyr unge en mulighet til å snakke med en psykologstudent hvor ellers ventelistene til en henvist psykolog er lang. I tillegg jobber Mental Helse Ungdom politisk for at det skal være et bedre tilbud til unge som opplever dårlig psykisk helse gjennom skole og helsevesen.

* *Vi har behov for å snakke om det som skjuler seg under overflaten. Det er ikke farlig å ikke føle seg bra, men det kan være farlig å ikke snakke om det. Vi kan alle rammes av dårlig psykisk helse og det er en stor glede at KICKS løfter temaet slik at så mange unge kvinner som mulig ser det*, sier Aida Tesfai, organisasjonssjef Mental Helse Ungdom.

For hvert solgte produkt fra KICKS eget merke fra makeup-, hudpleie-, og hårpleiesortimentet får Mental Helse Ungdom én krone.

**Hva står S.H.A.R.E for?**

**S** - Support local organizations
Vi bidrar finansielt til organisasjoner som arbeider for å øke kjennskap til, samt motvirke dårlig psykisk helse.
**H** - Hire in mentorship program
Vi skal tilby mentorstøttet praksisplass på våre arbeidsplasser.
**A** – Ambassadors & **R** - Raise awareness
Vi kan løfte frem positive forbilder i vår kommunikasjon. Gjennom bruk av våre kanaler til å spre kunnskap om psykisk helse kan vi bidra til en mer åpen dialog der man våger snakke om dårlig psykisk helse og be om hjelp.
**E** - Empower young women
Vi kan fortsette å gjøre det vi gjør hver dag og representere et lystig forhold til skjønnhet - uten pekefinger eller krav!

For mer informasjon, kontakt:

Zrinka Wergeland, Marketing Manager KICKS

Zrinka.wergeland@kicks.no

Tlf: +417 98 22 69 27

Kicks.no

Aida Tesfai, Organisasjonssjef Mental Helse Ungdom

Aida.tesfai@mhu.no

Tlf: + 47 459 52 740

[www.mentalhelseungdom.no](http://www.mentalhelseungdom.no/)​